
REFERAT
Privind participarea Consiliului Local în calitate de sustinator financiar al proiectulului „Realizarea volumului VIII Cararile Sperantei- Rezistenta anticomunista din Banat ”, volum sustinut de Arhiepiscopia Ortodoxa a Banatului
Arhiepiscopia Ortodoxa a Banatului a depus solicitarea nr. SC2006-  000226/ 09.01.2006  privind susţinerea financiară a volumului VIII  „Cararile Sperantei- Rezistenta anticomunista din Banat” in perioada aprilie- mai 2006.
Volumul isi propune prezentarea cazurilor de foşti deţinuţi politici din perioada 1947–1989, a a lucrătorilor de securitate (peste 300) mulţi dintre ei prezenţi şi azi pe eşicherul social politic si conştientizarea de către generaţiile tinere a faptelor reale  petrecute în zona de sud–vest a ţării.

Volumul 8 al cărţii “Cărările speranţei” oglindeşte, cu ajutorul documentelor de arhivă şi al informaţiilor oferite cu bunăvoinţă de supravieţuitori, că-n cei peste 50 de ani de comunism, numeroşi bănăţeni s-au opus dictaturii celor fără Dumnezeu, punându-şi în pericol nu doar libertatea, ci chiar  viaţa. Prin intermediul paginilor acesteia, se doreşte ca destinele celor încadraţi în rezistenţă să nu moară în întunericul dosarelor. 

Dacă-n primele 7 volume s-au prezentat biografii ale unor slujitori ai altarului, funcţionari publici, muncitori, militari, studenţi, elevi, şi-n acesta vor fi prezentaţi fără discriminare bărbaţi şi femei a căror singură dorinţă a fost să înlăture comunismul. 

Adevărul istoric trebuie dezvăluit aşa cum a fost el. Cunoscându-l, tinerele generaţii se vor feri să-l repete. Prezentă în biblioteci, cartea va fi la îndemână pentru studiu şi pentru comentariile pe care le incită.

Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 4.000 RON, din cap.67.02. „Cultură, recreere şi religie” (67.02.50 Altele ). 
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

